proxectonos/corpus_dominio_legal_administrativo_tmp huggingface dataset:
DECRETO 41/1998, do 30 de xaneiro, polo que se declara a delimitación do contorno de protección da igrexa de San Martiño de Pazó, no concello de Allariz, provincia de Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/02/1998

Por Decreto do 3 de xuño de 1931 (Gaceta de Madrid do 4 de xuño), foi declarado ben de interese cultural, con categoría de monumento histórico artístico, a igrexa de San Martiño de Pazó, no concello de Allariz, provincia de Ourense.
Sendo a devandita declaración anterior á entrada en vigor da Lei 16/1985, do 25 de xuño, do patrimonio histórico español, (BOE do 29 de xuño) e da Lei 8/1995, do 30 de outubro, do patrimonio cultural de Galicia, (Diario Oficial de Galicia do 8 de novembro), cómpre na actualidade concreta-la delimitación do seu contorno de protección.
A Dirección Xeral de Patrimonio Cultural, por Resolución do 24 de xuño de 1997 (Diario Oficial de Galicia do 10 de xullo), incoou expediente para a declaración da delimitación do contorno da igrexa de San Martiño de Pazó, no concello de Allariz, provincia de Ourense.
A tramitación do expediente levouse a cabo segundo o establecido na Lei 8/1995, do 30 de outubro, do patrimonio cultural de Galicia, e demais disposicións vixentes.
Tendo en conta o disposto no artigo 12 da Lei 8/1995, do 30 de outubro, por proposta do conselleriro de Cultura, Comunicación Social e Turismo e logo de deliberación do Consello da Xunta de Galicia, na súa reunión do día trinta de xaneiro e mil novecentos noventa e oito,
DISPOÑO:
Primeiro.-Declara-la delimitación do contorno de protección da igrexa de San Martiño de Pazó, no concello de Allariz, provincia de Ourense, segundo
o disposto no artigo 11 da Lei 8/1995, do 30 de outubro, do patrimonio cultural de Galicia.
Segundo.-A zona afectada pola declaración é a comprendida na delimitación do anexo I, e no plano do anexo II.
Terceiro.-O presente decreto será notificado ó rexistro xeral de Bens de Interese Cultural do Estado, ó Rexistro de Bens de Interese Cultural de Galicia, ó concello e ós interesados.
Cuarto.-O presente decreto será publicado no Diario Oficial de Galicia, e no BOE.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, trinta de xaneiro de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación
Social e Turismo
ANEXO I
A delimitación quedaría segundo o plano anexo e a seguinte descrición da liña:
1-2 coincidente coa liña que delimita a zona de protección de patrimonio histórico artístico recollida nas NN.SS. municipais aprobadas o 11 de marzo de 1994.
2-3 coincidente coa liña que delimita o solo non urbanizable do núcleo rural de Pazó (zona leste), recollido nas NN.SS. municipais de 1994.
3-4 coincidente coa liña que delimita o solo urbano do núcleo rural de Pazó recollido nas NN.SS. municpais de 1994.
4-1 coincidente coa liña que delimita o solo urbanizable do núcleo rural de Pazó (zona oeste), recollido nas NN.SS. municipais de 1994.
ANEXO II
CORRECCIÓN de erros.-Orde do 26 de decembro de 1997 pola que se aproba o plan de explotación xeral marisqueira para o ano 1998.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 11/02/1998

Advertidos erros na Orde do 26 de decembro de 1997, publicada no DOG nº 4, do 8 de xaneiro de 1998, pola que se aproba o plan de explotación xeral marisqueira para o ano 1998, é necesario face-las oportunas correccións:
-No artigo 1º: Autorizacións marisqueiras:
-Na páxina 148: Confraría de Ribeira, onde di: «Épocas probables de extracción: de xaneiro a decembro», debe dicir: «Épocas probables de extracción: xaneiro, febreiro, outubro, novembro e decembro».
-No artigo 3º: Plans específicos en zonas de libre marisqueo:
-Na páxina 152, onde di: «Plan conxunto das confrarías de Fisterra, O Pindo e Corcubión», debe dicir: «Plan conxunto das confrarías de Fisterra, O Pindo e Corcubión de ameixa rubia con endeño remolcado».
Onde di: «Plan de berberecho da confraría de Corcubión: días máximos de extracción: 40», debe dicir: «Plan de berberecho da confraría de Corcubión: días máximos de extracción: 80».
-Na páxina 153, onde di: «Plan de coquina da confraría de Espasante: épocas probables de extracción: de xaneiro, marzo, abril e de xullo a decembro», debe dicir: «Plan de coquina da confraría de Espasante: épocas probables de extracción: de xaneiro a abril e de xullo a decembro».
-Na páxina 154, ó remate do artigo 3º, deberá engadirse:
Plan específico de ameixa babosa da confraría de pescadores de Camariñas.
Días máximos de extracción: 30.
Punto de venda: lonxa de Camariñas.
Punto de control: lonxa de Camariñas.
Épocas probables de extracción : xaneiro e febreiro e de outubro a decembro.
-No artigo 6º: Percebe:
-Na páxina 155, onde di: «Confraría de Aguiño: épocas probables de extracción: de maio a outubro», debe dicir: «Confraría de Aguiño: épocas probables de extracción: de xaneiro a setembro, novembro e decembro».
Onde di: «Confraría da zona VII: puntos de control: A Coruña», debe dicir: «Confrarías da zona VII: puntos de control: A Coruña (lonxa), Mera e Ares (peiraos)».
Deberá desaparecer onde di: «Confraría de Ares: días máximos de extracción: 50; Puntos de control e venda: confraría de Ares; Épocas probables de extracción: de xaneiro a marzo e de xullo a decembro».
-No artigo 9º: Navalla e longueirón:
-Na páxina 158, onde di: «Confraría de Muros: épocas probables de extracción: marzo, abril e de xuño a outubro e decembro», debe dicir: «Confraría de Muros: épocas probables de extracción: marzo, abril e de xuño a novembro».
Onde di: «Confraría de Espasante: épocas probables de extracción: xaneiro, marzo, abril e de xullo a decembro», debe dicir: «Confraría de Espasante: épocas probables de extracción: de xaneiro a abril e de xullo a decembro».
DECRETO 53/1998, do 12 de febreiro, polo que se acepta a cesión a título gratuíto dun terreo sito no lugar da Calzada, termo municipal de Noia (A Coruña), feita a favor da Comunidade Autónoma de Galicia para centro de ensino secundario e profesional.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/02/1998

O Pleno da Corporación municipal de Noia, en sesión celebrada o 17 de outubro de 1997, acordou a cesión á Consellería de Educación e Ordenación Universitaria dun terreo para centro de ensino secundario e profesional.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Noia acordou a cesión e logo de deliberación do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo 1º
Acéptase a cesión gratuíta do terreo, pertencente ó Concello de Noia, sito no lugar da Calzada, termo municipal de Noia, cunha superficie duns 8.000 m, que limita ó norte, terreo municipal, resto do predio matriz; ó sur, predios e casas de José González Vázquez, outra de José Miguéns Valladas e outra de Clodomiro Vázquez García e rúa da Coruña; ó leste, valado e terreos dos herdeiros de Mariño Neu, Jesús Rodríguez e outros; e ó oeste, rúa Egás Moniz.
O inmoble descrito constitúe unha parcela que se segregará doutro inscrito no Rexistro da Propiedade de Noia, ó tomo 492 do arquivo, libro 112 do Concello de Noia, folio 226, predio nº 8.635, inscrición 2ª.
Artigo 2º
O inmoble cedido destínase pola Consellería de Educación e Ordenación Universitaria a centro de ensino secundario e profesional.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 19 de febreiro de 1998 pola que se fixa un novo prazo para apertura dos sobres números 2 e 3 previsto no prego de bases administrativas e de condicións técnicas aprobado polo Decreto 281/1997, do 9 de outubro, polo que se regula o procedemento de contratación da xestión indirecta do Servicio de Radiofusión Sonora, de carácter comercial, en ondas métricas con modulación de frecuencia en determinadas localidades da Comunidade Autónoma.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 25/02/1998

Celebrado o acto de apertura das ofertas (sobre número 2: documentación técnica e económica, e sobre número 3: documentación complementaria) das empresas admitidas ó procedemento de contratación regulado polo Decreto 281/1997, do 9 de outubro, e de conformidade coa Orde do 20 de novembro de 1997 (DOG do 24 de novembro) de ampliación do prazo fixado no artigo 11 do prego-tipo de bases administrativas e de condicións técnicas, no devandito acto quedaron excluídas unha serie de empresas (acta do 12 de decembro) algunha das cales interpuxo contra o acordo da mesa de contratación, do 15 de decembro de 1997, recurso ordinario ante o conselleiro de Cultura, Comunicación Social e Turismo. Resoltos estes, co obxecto de salvagarda-los principios de publidade, concorrencia e obxectividade que debe presidi-lo procedemento de contratatación, sinálase un novo día para a apertura dos sobres 2 e 3 das empresas que resultaran admitidas.
Na súa virtude, de conformidade co establecido no artio 57.3º da Lei 30/1992, do 26 de novembro, de réxime xurídico das administracións públicas e do procedemento administrativo común, por proposta do presidente da mesa de contratación, e facendo uso das facultades que me confire a disposición
derradeira primeira do devandito Decreto 281/1997, do 9 de outubro, esta consellería,
ACORDA:
Artigo único.-A apertura das ofertas das empresas que resultaran admitidas (sobre nº 2.-documentación técnica e económica e sobre nº 3.-documentación complementaria), terá lugar en acto público ás 9 horas na sala de xuntas da Consellería de Cultura, Comunicación Social e Turismo, sita no edificio administrativo de San Caetano, en Santiago de Compostela, no prazo de 3 días naturais contados desde o día seguinte ó da publicación da presente orde no Diario Oficial de Galicia. Se o último día fose inhábil ou sábado, terá lugar ó seguinte día hábil.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 19 de febreiro de 1998.
Jesús Pérez Varela
Conselleiro de Cultura, Comunicación Social
e Turismo
ORDE do 9 de febreiro de 1998 pola que se declara de interese galego a Fundación Galicia Empresa e se ordena a súa inscrición na sección do Rexistro de Fundacións de Interese Galego da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/02/1998

Con data do 28 de abril de 1997, publicouse no Diario Oficial de Galicia a orde da Consellería da Presidencia e Administración Pública do 16 de abril de 1997, pola que se clasifica como de interese industrial a Fundación Galicia Empresa, adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 6 dos seus estatutos, ten por obxecto e finalidade a promoción, vertebración e divulgación da empresa galega como entidade específica, caracterizada pola súa vinculación á realidade socio-económica e cultural de Galicia.
Por todo isto, e en virtude das competencias que me confire o artigo 34º.12 da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32º.3 do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único:
1º Declarar de interese galego a Fundación Galicia Empresa ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2º Ordena-la inscrición da Fundación Galicia Empresa na sección do Rexistro de Fundacións de Interese Galego da Consellería de Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificado pola Lei 11/1991, do 8 de novembro.
Disposición derradeira
A presente orde entrará en vigor no mesmo día da súa publicación no Diario Oficial de Galicia.
Santiago de Compostela, 9 de febreiro de 1998.
Antonio Couceiro Méndez
Conselleiro de Industria e Comercio
ORDE do 2 de febreiro de 1998 pola que se modifica a Orde do 22 de marzo de 1994, pola que se declaran de reserva exclusiva determinadas cuadrículas de diversos polígonos de viveiros fluctuantes.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 18/02/1998

Por Orde do 21 de marzo de 1994 (Diario Oficial de Galicia nº 78), apróbase a reordenación dos polígonos de viveiros de cultivo denominados F, G, H, I, J, K e M do distrito marítimo do Caramiñal, na provincia da Coruña, e constitúense e delimítanse os novos polígonos D, E e F do citado distrito.
Por Orde do 22 de marzo de 1994 (Diario Oficial de Galicia nº 80), decláranse de reserva exclusiva determinadas cuadrículas de diversos polígonos de viveiros fluctuantes, entre elas da 1 á 77, ambas inclusive, do polígono F do distrito do Caramiñal.
Non téndose presentado solicitudes para levar a cabo, no citado polígono, programas experimentais relacionados cos moluscos bivalvos cultivados en zonas afectadas por dinoflaxelados tóxicos. Vista a evolución das mareas vermellas nos últimos anos e tendo en conta a demanda do sector dun maior número de cuadrículas para a instalción de viveiros de cultivo.
DISPOÑO:
Artigo único: modifícase a alínea b, do artigo 1 da Orde do 22 de marzo de 1994 (Diario Oficial de Galicia nº 80), pola que se declaran de reserva exclusiva determinadas cuadrículas de diversos polígonos de viveiros fluctuantes, que terá a seguinte redacción: «b) Polígono F do distrito marítimo do Caramiñal, cuadrículas números: da 1 á 7, da 12 á 18, da 23 á 29, da 34 á 40, da 45 á 51, da 56 á 62 e da 67 á 73, ambas inclusive».
Disposición derraderia:
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de febreiro de 1998.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 16 de febreiro de 1998, da Dirección Xeral da Función Pública, pola que se modifica a do 28 de xaneiro de 1998 pola que se abre o prazo de presentación de solicitudes para a elaboración da listas reguladas no Decreto 89/1997, do 10 de abril.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/02/1998

Advertidos erros na citada resolución publicada no DOG nº 28 do 11 de febreiro de 1998 cómpre face-las seguintes modificacións:
Na páxina 1.314 na base 2ª lista B terceiro parágrafo onde di: «Cada interesado só poderá presentar solicitude para ser incluído nunha lista concreta e dentro desta nos ámbitos territoriais que desexe», debe dicir: «Cada interesado poderá presentar solicitude para ser incluído nunha ou máis listas, e dentro destas nos ámbitos territoriais que desexe».
Na mesma base 2ª lista B debe suprimirse o último parágrafo que dicía: «A presentación da solicitude nesta convocatoria suporá a exclusión inmediata nas demais listas nas que figure o interesado».
No anexo IV impreso de autoliquidación de taxas onde di: «Consellería de Familia Muller e Xuventude Cod. 14», debe dicir: «Consellería da Presidencia e Administración Publica Cod. 04».
A consecuencia desta modificación prorrógase o prazo de presentación de solicitudes para os interesados nas listas das escalas superior e técnica de finanzas ata o día 13 de marzo de 1998.
Santiago de Compostela, 16 de febreiro de 1998.
Joaquín López-Rúa Soler
Director xeral da Fundación Pública
ORDE do 10 de febreiro de 1998 pola que se declara de interese galego a Fundación Pública Escola Galega de Administración Sanitaria e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/02/1998

Con data do 4 de febreiro de 1998 foi publicada no Diario Oficial de Galicia a orde da Consellería da Presidencia e Administración Pública, do 27 de xaneiro de 1998, pola que se clasifica como de interese sanitario a Fundación Pública Escola Galega de Administración Sanitaria, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto a formación e investigación nas materias de saúde pública e administración sanitaria.
Por todo isto, en virtude das competencias que me confire o artigo 34 da Lei 1/1998, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións
de interese galego, modificado pola Lei 11/1991, do 8 de novembro, e o artigo 32.3º.a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Pública Escola Galega de Administración Sanitaria ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Pública Escola Galega de Administración Sanitaria no Rexistro de Fundacións de Interese Galego sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e a ausencia de ánimo de lucro na prestación dos seus servicio, quedando obrigada a rendirlle contas anualmente ó protectorado e a xustificar, a través dunha memoria anual, o cum
primento das cargas fundacioneais, así como presenta-lo proxecto de orzamento ó protectorado con anterioridade ó inicio do exercicio económico para o que se formula, e debendo soliciti-las preceptivas autorizacións do protectorado cando sexan necesarias.
Santiago de Compostela, 10 de febreiro de 1998.
José María Hernández Cochón
Conselleiro de Sanidade e Servicios Sociais
ORDE do 9 de febreiro de 1998 pola que se fixa o prezo de venda ó público de diversas publicacións editadas pola Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/02/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda.
DISPOÑO:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse con IVE incluído.
Santiago de Compostela, 9 de febreiro de 1998.
Dositeo Rodríguez Rodríguez
Conselleiro da Presidencia e Administración
Pública
ANEXO
4 artistas plásticos argentinos: Biazzi, Mirta Kufermino, Marta Pérez Temperley, Carlos Monzoni: 1.000.
Ángles de Compostela (2ª edición): 7.000.
Apuntes para la historia de Monforte de Lemos: 2.500.
Caino Vasconcellos: 1.000.
Carlos Osorio:1.000.
Constanza de Salas: 1.000.
Das Penas-Esculturais: 1.000.
Diego de Giráldez: 1.000.
Don Diego Sarmiento de Acuña, Conde de Gondomar y embajador de España (1567-1626). Estudio biográfico: 4.500.
Ertugrul Önalp: 1.000.
Expresiones y técnicas: 1.000.
Galicia 1997: 1800.
Galicia y Chiloé, confines míticos: 1.000.
Giannesini-Esculturas: 1.000.
Javier Cabo Vilaverde: 1.000.
La delincuencia femenina en Galicia. La intervención pedagógica: 2.000.
La migración de retorno en Galicia (1970-1995): 2.000.
Leandro Seixas: 1.000.
Loureiro: 1.000.
Mª Victoria Fernández-Novoa: 1.000.
Maika Novoa: 1.000.
Miguel Pereira: 1.000.
Miguel Zelada: 1.000.
Muller e emigración: 800.
Pedro Fernández de Castro. VIII Conde de Lemos (1576-1622) (2 tomos): 3.500.
Pilar Santos: 1.000.
Revista decenal del Avisador Ecos de Cuba (1895-1898): 3.500.
Vida e viaxes na galeguidade: 800.
Vidal Souto: 1.000.
ORDE do 2 de febreiro de 1998 pola que se autoriza o cambio de titularidade do centro privado de educación infantil Santa Cristina de Oleiros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/02/1998

Examinado o expediente incoado pola titularidade do centro privado de educación infantil Santa Cristina de Oleiros (A Coruña), solicitando o cambio de titularidade do devandito centro.
Resultando que María José Otero Iglesias cede a súa titularidade, para tódolos efectos, a Saleta Lorenzo, Sociedad Limitada.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se lle uniron os documentos esixidos e que a petición recibiu informe da Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería,
DISPÓN:
Autoriza-lo cambio de titularidade do centro privado de educación infantil Santa Cristina de Oleiros a favor de Saleta Lorenzo, Sociedad Limitada con tódolos dereitos e obrigas contraídas pola cesionista María José Otero Iglesias, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 2 de febreiro de 1998.
Celso Currás Fernández
Conselleiro de Educación e Ordenación
Universitaria
DECRETO 15/1998, do 15 de xaneiro, polo que se modifica a disposición adicional do Decreto 316/1990, do 8 de xuño, polo que se regulan as publicacións da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 20/01/1998

Dentro do labor de coordinación que se vén desenvolvendo no campo das publicacións dos distintos departamentos da Xunta de Galicia, parece conveniente estender esta coordinación a tódalas publicacións unitarias con menos de cincuenta páxinas, polo que cómpre incluí-los folletos, os carteis e as follas soltas, que ata agora quedaban exentos no apartado b da disposición adicional do Decreto 316/1990, dentro do ámbito de aplicación do decreto que regula as publicacións da Xunta de Galicia (DOG do 16 de xuño e corrección de erros: DOG do 6 de xullo).
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do quince de xaneiro de mil novecentos noventa e oito,
DISPOÑO:
Artigo único.-A disposición adicional do Decreto 316/1990, do 8 de xuño, polo que se regulan as publicacións da Xunta de Galicia, quedará redactado do seguinte xeito:
«Disposición adicional
1. Quedan exentos do ámbito de aplicación deste decreto as publicacións periódicas.
2. Non obstante o disposto no número anterior, as consellerías presentaranlle ó Consello Coordinador de Publicacións a programación semestral das publicacións ás que fai referencia o número 1 desta disposición adicional, conforme co que se establece no artigo 2.b.».
Disposicións adicionais
Primeira.-Facúltase o conselleiro da Presidencia e Administración Pública para dicta-las disposicións
necesarias para a execución do disposto no presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, quince de xaneiro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
DECRETO 47/1998, do 16 de febreiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 17/02/1998

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 17 de febriero ata o seu regreso, ó conselleiro da Presidencia e Administración Pública.
Santiago de Compostela, dezaseis de febreiro de mil novecentos noventa e oito.
Manuel Fraga Iribarne
Presidente
RESOLUCIÓN do 2 de febreiro de 1998, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000022/1998, interposto por Jorge Platas Casal.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1998

Con data do 29 de xaneiro de 1998, o Comité Galego de Disciplina Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo nº 01/0000022/1998, interposto por Jorge Platas Casal contra resolución do recurso número 417 do 31 de outubro de 1997, sobre a suspensión por seis meses e descualificación na proba de patinaxe de velocidade, distancia 10.000 metros, puntuación celebrada o 25 de maio de 1997 na pista de Adormideras da Coruña correspondente á categoría senior masculino.
En consecuencia, a Secretaría Xeral para o Deporte acordou, nesta data, e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 2 de febreiro de 1998.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Orde do 29 de decembro de 1997 pola que se convocan bolsas-contratos en prácticas do Instituto Galego de Promoción Económica (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/02/1998

Advertido erro no texto da citada resolución, publicada no Diario Oficial de Galicia nº 16, do 26 de xaneiro de 1998, cómpre efectua-las seguintes correccións:
Na páxina 651, no punto 11e, dentro deste punto, no parágrafo onde di: «Estar ó corrente nos pagamentos á Seguridade Social e Facenda...», debe dicir: «d) estar ó corrente nos pagamentos á Seguridade Social».
No mesmo punto, no parágrafo onde di: «Entregarlle ó Igape a seguinte documentación...», debe dicir: «e) Entregarlle ó Igape a seguinte documentación...».
RESOLUCIÓN do 10 de febreiro de 1998, da Dirección Xeral de Centros e Inspección Educativa, pola que se seleccionan os centros desta Comunidade Autónoma que participarán na actividade de escolas viaxeiras durante o ano 1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/02/1998

Por Orde do 25 de novembro de 1997 (DOG do 17 de decembro), a Consellería de Educación e Orde-
nación Universitaria convocou axudas para a realización de actividades de escolas viaxeiras durante o ano 1998.
Efectuada a valoración das solicitudes polas comisións provinciais previstas no punto 8 da citada orde, e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Selecciona-los centros para participar na actividade de escolas viaxeiras que se sinalan no anexo que se xunta á presente resolución.
Santiago de Compostela, 10 de febreiro de 1998.
Severino Somoza Gómez
Director xeral de Centros e Inspección Educativa
DECRETO 52/1998, do 20 de febreiro, polo que se nomea a Francisco Campos Freire, director xeral da Compañía de Radio Televisión de Galicia.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 23/02/1998

De conformidade co artigo 10.1º da Lei de Galicia 9/1984, do 11 de xullo, de creación da Compañía de Radio Televisión de Galicia, e oído o Consello de Administración desta, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito.
Nomeo a Francisco Campos Freire director xeral da Compañía de Radio Televisión de Galicia.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
DECRETO 17/1998, do 16 de xaneiro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/01/1998

En virtude do establecido nos artigos 8, parágrafo terceiro, e 10.f) da Lei 6/1995, do 28 de xuño (DOG nº 133, do 12 de xullo), pola que se crea o Consello Económico e Social de Galicia, e nos artigos 8 e 9.e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Que cesen como membros, titulares ou suplentes, do Consello Económico e Social de Galicia, de acordo coa proposta da organización que se sinala, as persoas seguintes:
Confederación Intersindical Galega.
Titular: Luis Burgos Díaz.
Suplente: Rafael Iglesias García.
Santiago de Compostela, dezaseis de xaneiro de mil novecentos noventa e oito.
Manuel Fraga Iribarne
Presidente
499
DECRETO 18/1998, do 16 de xaneiro, polo que se nomean varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/01/1998

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño (DOG nº 133, do 12 de xullo), pola que se crea o Consello Económico e Social de Galicia, e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméanse como membros, titulares ou suplentes, do Consello Económico e Social de Galicia, de acordo coa proposta da organización que se sinala, as persoas seguintes:
Confederación Intersindical Galega.
Titular: Manuel Mera Sánchez.
Suplente: Luís Burgos Díaz.
Santiago de Compostela, dezaseis de xaneiro de mil novecentos noventa e oito.
Manuel Fraga Iribarne
Presidente
539
DECRETO 20/1998, do 8 de xaneiro, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada LU-111, treito Rábade-Cospeito (clave N/LU/91.10).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/01/1998

Con data do 15 de decembro de 1997 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción de acondicionamento da estrada LU-111, treito: Rábade-Cospeito (clave N/LU/91.10).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto da obra de acondicionamento da estrada LU-111, treito: Rábade-Cospeito (clave N/LU/91.10).
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
267
DECRETO 19/1998, do 8 de xaneiro, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada LU-212, treito Monterroso-Taboada (clave N/LU/95.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/01/1998

Con data do 15 de decembro de 1997 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción de acondicionamento da estrada LU-212, treito: Monterroso-Traboada (clave N/LU/95.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto da obra de acondicionamento da estrada LU-212, treito: Monterroso-Taboada (clave N/LU/95.2).
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
502
ORDE do 29 de decembro de 1997 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/01/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 29 de decembro de 1997.
José María Hernández Cochón
Conselleiro de Sanidade e Servicios Sociais
ANEXO I
Análise da mortalidade en Galicia 1995: 2.000 ptas.
Manual de espirometría para atención primaria: 1.000 ptas.
98-413
RESOLUCIÓN do 13 de xaneiro de 1998 sobre expediente disciplinario ó alumno David Bouzo Fuentes, desta universidade.
UNIVERSIDADE DE VIGO — III. OUTRAS DISPOSICIÓNS — 23/01/1998

Rematadas as sesións da mañá, David Bouzo Fuentes forzou a porta da aula na que se atopaban os códigos de barras dos alumnos que non se presentaran, elixindo os correspondentes a Miguel Ángel Estévez González e presentándose ó exame de literatura galega que tivo lugar ás 16 horas do devandito día 17 de setembro, así como ó de lingua galega ás seis da tarde, momento no que o presidente e secretario da comisión delegada nº 24 descubriron que existía un exame de máis de literatura galega e procederon a comprobar na mesma aula o que estaba a suceder; o alumno David Bouzo Fuentes saíu correndo da aula e foi interceptado polos vocais da comisión. En presencia do presidente da comisión, Alfonso Fontenla Formoso e do secretario Jesús Iglesias Rábade, así como do vicepresidente da CIUG José Peleteiro Salgado, que naquel momento estaba observando o desenvolvemento das probas,
o alumno expuso diversas versións dos feitos, dicindo nun principio que atopara os códigos de barras na rúa para posteriormente afirmar que os collera na mesa da aula, e que facía isto para demostrar que a nota que lle deran en xuño, en galego, era moi baixa e que agora en setembro, sen volver estudiar, obtería mellor nota. Dixo tamén que non coñecía o alumno que suplantara, aínda que máis tarde indicou que o seu alcume era Paro.
Que coa finalidade de esclarece-los devanditos feitos e esixi-las responsabilidades que puidesen derivarse, partindo da presunción de inocencia a que todo cidadán ten dereito, se incoa o presente expediente disciplinario ó abeiro do Decreto do 8 de setembro de 1954 (BOE do 12-10-1954) polo que de conformidade co seu artigo 14 e o artigo 196 dos estatutos desta universidade, este rectorado decidiu dicta-la seguinte,
RESOLUCIÓN:
Primeiro.-Incoar expediente disciplinario ó alumno desta universidade, David Bouzo Fuentes, facultade de humanidades, filoloxía hispánica.
Segundo.-Nomear instructora do expediente a María José Roca Fernández, funcionaria docente, e secretaria deste a Concepción Martínez Martínez, funcionaria PAS.
O interesado dispón dun prazo de oito días, contados desde a publicación desta notificación, para exercitar, se procedese a recusación da instructora e a secretaria, de acordo cos artigos 28 e 29 da Lei 30/1997.
Vigo, 13 de xaneiro de 1998.
José Antonio Rodríguez Vázquez
Rector da Unviersidade de Vigo
333
RESOLUCIÓN do 8 de xaneiro de 1998 pola que se convoca un curso de reciclaxe.
ACADEMIA GALEGA DE SEGURIDADE — III. OUTRAS DISPOSICIÓNS — 20/01/1998

Dentro dos programas de actividades que a Academia Galega de Seguridade ten previsto realizar no ano 1998, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de reciclaxe para policías locais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los policías dunha formación complementaria en materia de actualización policial, que lles sexa útil no desempeño posterior da súa profesión.
Destinatarios.
O curso vai dirixido a todos aqueles policías locais de Galicia que non ingresasen no corpo de policía local a través da Academia Galega de Seguridade.
Inscrición.
A inscrición dos participantes será totalmente gratuíta, debéndose comunicar esta, antes do 17 de febreiro de 1998, para efectua-la correspondente reserva de praza.
Prazas.
Sen límite.
Solicitudes.
1. Os policías que desexen asistir a este curso deberán remitirlle un escrito, a través dos concellos, á Academia Galega de Seguridade, solicitando a participación no curso de reciclaxe para policías locais; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 17 de febreiro de 1998.
3. Os escritos deberán enviarse á Academia Galega de Seguridade: rúa de Madrid, 2-4, polígono das Fontiñas, 15703 Santiago de Compostela.
Contido e duración.
O curso celebrarase na Academia Galega de Seguridade, sita na zona deportivo-cultural do Concello da Estrada, os xoves en horario de mañá e tarde, e terá unha duración de 180 horas lectivas.
O curso está composto polas seguintes áreas:
-Área xurídica.
-Área humanística.
-Área técnica policial.
-Área operativa policial.
Datas.
O curso principiará no vindeiro mes de marzo de 1998, quedando por determina-la súa data de comezo, que se comunicará coa suficiente antelación.
O horario será de 10 a 14 horas, e de 16 a 20 horas.
Desenvolvemento do curso.
Os alumnos da Academia Galega de Seguridade, durante o seu período de permanencia na academia, rexeranse polo regulamento de réxime interior desta, publicado no DOG do 28-7-1995, nº 114.
Certificado.
Ó remate do curso entregaráselles un certificado a aquelas persoas que acrediten a súa participación continuada a este, que non poderán supera-las faltas de asistencia un 15% do total da duración de horas lectivas do curso, e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 8 de xaneiro de 1998.
Juan José Fariñas-Ferro Rodríguez
Director xeral da Academia Galega de Seguridade
Francisco Javier Rubio Delgado
Secretario xeral da Consellería de Xustiza, Interior
e Relacións Laborais
ORDE do 9 de xaneiro de 1998 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 20/01/1998

Por medio do Decreto 288/1994, modificado no seu artigo 5º polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que co seu labor creador contribuíron á conservación, á expansión e ó engrandecemento da cultura galega en calquera campo dela.
Por todo isto,
DISPOÑO:
Artigo 1º
Convócase o Premio das Letras e das Artes de Galicia correspondente a 1998 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, con resultado de engrandecemento e afirmación dos valores culturais de Galicia.
Artigo 2º
O premio está dotado con cinco millóns (5.000.000) de pesetas con cargo ós orzamentos xerais da Comunidade Autónoma de Galicia para 1998.
Artigo 3º
3.1. O premio será indivisible, e non poderá concederse a título póstumo.
3.2. O premio pode ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, Comunicación Social e Turismo, segundo modelo que figura como anexo da presente orde, ó que se xuntará o currículo do candidato.
2. O escrito e o currículo ó que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, antes do 15 de marzo do presente ano.
Artigo 5º
1. O premio resolverase o día 17 de maio, Día das Letras Galegas, nun acto institucional.
2. O xurado poderá convocar para este acto ata cinco finalistas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxesen candidatos e non resultasen premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza o veredicto. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de xaneiro de 1998.
Jesús Pérez Varela
Conselleiro de Cultura, Comunicación
Social e Turismo